สยามพิวรรธน์ เปิดตัวคอนเซ็ปต์สโตร์ Discover Siam ในมาเลเซีย ช่วยเหลือ SME ไทยไปสู่ตลาดต่างประเทศ
สยามพิวรรธน์ จำกัด ผู้พัฒนาธุรกิจ อสังหาริมทรัพย์และค้าปลีกชั้นนำ  เจ้าของและผู้บริหารโครงการระดับโลก อาทิ สยามพารากอน สยามเซ็นเตอร์ สยามดิสคัฟเวอรี่  หนึ่งในพันธมิตรเจ้าของ ไอคอนสยาม และสยาม พรีเมี่ยม เอาท์เล็ต กรุงเทพ 
3 มี.ค. 2565

ข่าวประชาสัมพันธ์
บริษัท สยามพิวรรธน์ จำกัด ผู้พัฒนาธุรกิจ อสังหาริมทรัพย์และค้าปลีกชั้นนำ 
เจ้าของและผู้บริหารโครงการระดับโลก อาทิ สยามพารากอน สยามเซ็นเตอร์ สยามดิสคัฟเวอรี่ 
หนึ่งในพันธมิตรเจ้าของ ไอคอนสยาม และสยาม พรีเมี่ยม เอาท์เล็ต กรุงเทพ
ล่าสุดได้นำทัพ SMEs ไทย สยายปีกธุรกิจสู่ประเทศมาเลเซีย 
เปิดตัวสามคอนเซ็ปต์ แบรนด์ ได้แก่ Ecotopia, Absolute Siam และ ICONCRAFT 
โดยรวมกลุ่มกันในชื่อ “Discover Siam” โดยทั้งสามร้านนำเสนออัตลักษณ์แห่งความเป็นไทยผสมผสานระหว่างแบบดั้งเดิมและร่วมสมัย ออกมาเป็นสินค้าและบริการที่หาที่ไหนไม่ได้
บนพื้นที่ของ พาวิลเลียน บูกิต จาลิล โครงการที่เป็นหมุดหมายใหม่ในประเทศมาเลเซีย 
ภายใต้ความร่วมมือกับ พาวิลเลียน กรุ๊ป ผู้พัฒนาศูนย์การค้าใหญ่ที่สุดในมาเลเซีย
คุณอุสรา ยงปิยะกุล ประธานเจ้าหน้าที่บริหาร กลุ่มธุรกิจค้าปลีก บริษัท สยามพิวรรธน์ จำกัด กล่าวว่า 
“นโยบายหลักของสยามพิวรรธน์ คือ ผลักดันแบรนด์ไทยให้เป็นที่รู้จักและสร้างชื่อเสียงในต่างประเทศ พร้อมๆส่งเสริมสนับสนุนผู้ประกอบการ SMEs ไทยให้ก้าวสู่ตลาดโลก
โดยช่วงสองปีที่ผ่านมา ธุรกิจทั่วโลกหลากหลายอุตสาหกรรมอาจสะดุดชะงัก
จากสถานการณ์โควิด-19 แต่แบรนด์ไทยยังคงได้รับความสนใจจากประเทศต่างๆ
โดย ได้รับการติดต่อให้ไปวางจำหน่ายอย่างต่อเนื่อง
การเปิดตัว Ecotopia, Absolute Siam และ ICONCRAFT ที่ศูนย์การค้าพาวิลเลียน บูกิต จาลิล ไลฟ์สไตล์มอลล์ที่ใหญ่ที่สุดทางใต้ของกรุงกัวลาลัมเปอร์ 
นับเป็นก้าวสำคัญที่เกิดขึ้นอย่างเป็นรูปธรรมสำหรับทั้งสองฝ่ายหลังจากสยามพิวรรธน์ได้ร่วมมือกับ พาวิลเลียน กรุ๊ป เจ้าของและผู้บริหารห้างระดับไฮเอนท์ในประเทศมาเลเซีย
โดยมีการนำอัตลักษณ์แห่งความเป็นไทยในทุกมิติถ่ายทอดผ่านชิ้นงานนวัตศิลป์และงานคราฟต์ร่วมสมัยแต่ยังคงไว้ซึ่งเอกลักษณ์แบบดั้งเดิม ขยายฐานไปสู่กลุ่มลูกค้าที่กว้างขึ้น
การร่วมมือครั้งนี้ สยามพิวรรธน์ เชื่อว่าจะสร้างประสบการณ์ชอปปิ้งล้ำสมัยหลากหลายวัฒนธรรม 
ซึ่งสอดคล้องกับวิสัยทัศน์ของสยามพิวรรธน์ที่ต้องการสร้างความแตกต่างและมหัศจรรย์ 
นำเสนอประสบการณ์แรกที่เหนือความคาดหมาย”
โดย พาวิลเลียน กรุ๊ป เป็นเจ้าของห้างระดับไฮเอนท์ 
และอสังหาริมทรัพย์รายใหญ่ในประเทศมาเลเซีย และยังเป็นเจ้าของศูนย์การค้าพาวิลเลียน บูกิต จาลิล ไลฟ์สไตล์มอลล์ที่ใหญ่ที่สุดทางใต้ของกรุงกัวลาลัมเปอร์ ที่มีพื้นที่กว่า 1.8 ล้านตารางฟุต 
และเป็นหนึ่งพันธมิตรทางธุรกิจทั่วโลกของสยามพิวรรธน์
โดยความร่วมมือแรกที่เกิดขึ้น คือเปิดร้าน Ecotopia, Absolute Siam และ ICONCRAFT 
ที่นำเสนอสินค้าไทย จากช่างฝีมือคนไทยในหมวดสินค้าต่างๆ 
โดยร้านทั้งสามได้รับการออกแบบตกแต่งด้วยองค์ประกอบงานศิลป์ต่างๆ 
รวมถึงผลงาน Art Installation ทั้งบริเวณทางเข้าร้าน และบริเวณอื่นๆ 
เพื่อสร้างบรรยากาศที่เป็นเอกลักษณ์ เป็นการส่งมอบประสบการณ์ที่แปลกใหม่ให้กับลูกค้า
โดย Ecotopia จะเป็นแหล่งรวมสินค้าของคนรักษ์โลก 
ได้มอบให้หนึ่งในศิลปินที่แบรนด์สนับสนุนมายาวนานสร้างสรรค์ผลงาน installation ชื่อว่า “Siam Yak” หุ่นยักษ์ไทยที่สร้างจากพลาสติกและวัสดุรีไซเคิลต่างๆ ซึ่งสะท้อนค่านิยมของ Ecotopia ด้วยการผสมผสานวัสดุรีไซเคิลเข้าด้วยกันจนเป็นผลงานศิลปะให้ทุกคนได้ชม
โดยแบรนด์ที่จะนำไปวางจำหน่าย เช่น MAG FISH, SEASUN Society, 
 และ SUPERBEE
ส่วน ICONCRAFT แหล่งรวมสุดยอดงานคราฟต์ของช่างฝีมือไทยทั่วประเทศ 
ออกแบบพื้นที่ตกแต่งโดยคุณสุวรรณ คงขุนเทียน เจ้าของแบรนด์เฟอร์นิเจอร์ไทย โยธกา 
ที่นำงานหัตถกรรมมาผสานงานออกแบบให้ดูน่าหลงใหล 
เสริมความโดดเด่นให้กับแบรนด์ที่จะนำไปวางจำหน่าย ได้แก่ 5VIE SIS, Graph, Bangkok Baskets, COSMOS AND HARMONY และ KITTHA KHON
ส่วน Absolute Siam แหล่งรวมไลฟ์สไตล์แฟชั่นสุดล้ำ 
ได้นำรถสามล้อตุ๊กๆ ไทยแลนด์ หนึ่งในสัญลักษณ์ที่มีชื่อเสียงของประเทศไทย
มาประดับเป็นแลนด์มาร์คของพื้นที่ เพื่อสร้างความสนใจให้ผู้คนเข้ามาเยี่ยมชมภายในร้านที่เต็มไปด้วยสินค้าแฟชั่นแบรนด์ไทยสุดล้ำ อาทิ มหานคร ,TA.THA.TA, CORALIST, ANONA
คุณอุสรา กล่าวเพิ่มเติมว่า
“นี่เป็นเพียงก้าวแรกของแผนส่งเสริมสนับสนุนความสามารถของผู้ประกอบการและนักออกแบบไทย 
เพื่อเพิ่มโอกาสในการเติบโตจากการขยายช่องทางจัดจำหน่าย 
และเจาะกลุ่มเป้าหมายในตลาดต่างประเทศที่กว้างขึ้น
โดยภายในสิ้นปีนี้ คาดว่าจะสามารถสำรวจช่องทางจัดจำหน่ายแบรนด์ของไทยใหม่ๆ
ผ่านพันธมิตรทางธุรกิจทั่วโลกของสยามพิวรรธน์ไปได้อีกอย่างน้อย 12 ประเทศ 
ซึ่งทั้งหมดอยู่ในขั้นตอนเจรจา แต่เชื่อมั่นว่านี่จะเป็นอีกเวทีสำคัญที่จะผลักดัน Local Hero 
ให้เติบโตก้าวไปสู่การเป็น Global Hero และเพื่อให้สยามพิวรรธน์สามารถต่อยอดขยายสู่การค้าขายในเวทีโลกได้อย่างประสบความสำเร็จ”